17. ožujka u Domovinskom ratu

**Domovinski rat po nadnevcima**: 17. ožujka u Domovinskom ratu.

- Velikim zborom u zagrebačkoj dvorani "Cibone" Koalicija narodnog sporazuma otvorila predizbornu kampanju, a Miko Tripalo izjavio, tim povodom, "da je to nastavak hrvatskog proljeća iz 1971, ali u novim, boljim uvjetima i s idejama i ljudima primjerenim današnjem vremenu".

- Više stotina Zagrepčana održalo mirni prosvjed u blizini Vojnog suda u Zagrebu jer im je MUP zabranio dolazak pred Sud, zbog uhićenja Virovitičana Đure Dečaka, Vinka Belobrka i Antuna Habijanca.

- Svjetski mediji izvješćuju da Milošević poziva na rat u Jugoslaviji.

- Predsjednik Republike Hrvatske dr. Tuđman primio predstavnike Helsinki Watcha.

- Biznismeni iz SAD, hrvatski iseljenici, u posjetu Hrvatskoj.

- U Zagrebu predstavljena knjiga inž. Vladimira Žerjavića "Opsesije i megalomanije oko Jasenovca i Bleiburga".

- Nastavljen egzodus Hrvata iz sela benkovačke općine, 120 novih prognanika u Zadru.

- **Srpski ekstremisti prijete razaranjem rafinerije u Bosanskom Brodu.**

- **U Mostaru vlada potpun kaos, barikade na svim prometnicama.**

- Japan priznao Hrvatsku.

- Libija priznala Hrvatsku, Sloveniju i Bosnu i Hercegovinu.

- Američki predsjednik George Bush najavio priznanje Hrvatske.

- **U Vojvodini, Srbiji i područjima Hrvatske pod kontrolom srpskih pobunjenika još ima privatnih logora, o kojima, na žalost, ima vrlo malo dokaza, svjedoči za "Večernji list" jedan zarobljeni Vukovarac, koji se bijegom spasio iz jednog takvog privatnog logora.**

- Četnici topovskim projektilom pogodili vozilo UNPROFOR-a u mjestu Maslenici.

- Preko prijelazne točke UNPROFOR-a Šajnerica, nedaleko Otočca, prešla na slobodan teritorij Hrvatske još jedna skupina od 180 prognanih Hrvata iz Knina, Drniša, Obrovca i okolnih privremeno okupiranih mjesta.

- UNPROFOR raspolaže potvrđenim izvješćima o borbenoj uporabi srpskih zrakoplova u BiH, stoji u priopćenju njegova zapovjedništva u Zagrebu.

- U Bijeljini u toku veliko etničko čišćenje uz pomoć novopridošlih Šešeljevih jedinica iz Srbije.

- Predsjednika Republike Hrvatske dr. Franju Tuđmana po dolasku u Washington primio američki državni tajnik Warren Christofer. Predsjednik Tuđman zatim, s hrvatskim izaslanstvom, prisustvovao otvaranju nove zgrade hrvatskog veleposlanstva u SAD.

- **Od oko 70.000 katolika koji su prije rata (do 1992.) živjeli na području zapadne Bosne, koja je sada pod srpskom vlasti, ostalo je tek oko 28.000 dok su ostali protjerani, poubijani ili su jednostavno nestali u protekle dvije godine. Najnoviji podaci pokazuju da tamošnje srpske paravlasti katolike ne smatraju ravnopravnim građanima, da je odnašaj prema njima upravo robovlasnički, javlja Radio Vatikan.**

- Predsjednik Tuđman sastao se u Bijeloj kući s američkim potpredsjednikom Alom Goreom, a u New Yorku s glavnim tajnikom UN-a Boutrosom Ghalijem i američkom veleposlanicom Madeleine Albright.

- SAD, po riječima hrvatskog ministra obrane Gojka Šuška, daju punu potporu uključivanju Hrvatske u plan NATO-a Partnerstvo za mir.

- Predsjednik Republike Hrvatske dr. Franjo Tuđman susreo se u četvrtak navečer u Washingtonu s hrvatskim iseljenicima i tom prigodom napomenuo da je pomirena, ujedinjena domovinska i iseljena Hrvatska stvorila svoju slobodnu i demokratsku Hrvatsku.

- Predsjednik Tuđman posjetio zadarsko-kninsku županiju, a na skupu u Benkovcu istaknuo da je Hrvatska sada "najjača oružana sila na ovome dijelu Europe".

## Izvori

* Hrvatski informativni centar *Hrvatski spomenar: 11. ožujka - 20. ožujka*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.